**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 317**

(protokols Nr. 10, 20. p.)

**Par grozījumiem Madonas novada pašvaldības 2023. gada 29. jūnija lēmumā Nr. 400 “Par Madonas novada pašvaldības vispārējās izglītības iestādes “Ērgļu vidusskola” vidējo izglītības posmu”**

Madonas novada pašvaldības dome 2023. gada 29. jūnijā pieņēmusi lēmumu Nr. 400 (protokols Nr. 9, 42. p.) “Par Madonas novada pašvaldības vispārējās izglītības iestādes “Ērgļu vidusskola” vidējo izglītības posmu”, ar kuru noteikts mainīt Ērgļu vidusskolas tipu izglītības iestāžu klasifikācijā un ar 2025. gada 1. septembri to pārveidot par pamatskolu, kas turpmāk nodrošina pamatizglītības programmu īstenošanu.

Tuvojoties Ērgļu vidusskolas iekšējās reorganizācijas termiņam, iepriekšminētajā lēmumā nepieciešams precizēt, kas ir Ērgļu vidusskolas saistību un materiālo, nemateriālo vērtību pārņēmēji, izglītības iestādes nosaukumu pēc reorganizācijas pabeigšanas.

Pamatojoties uz Valsts pārvaldes iekārtas likuma 15. panta ceturtās daļas 3. punktu, Izglītības likuma 23. panta otro daļu, 26. panta pirmo daļu, Vispārējās izglītības likuma 7. panta otro daļu, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Veikt šādus grozījumus Madonas novada pašvaldības 2023. gada 29. jūnija lēmumā Nr. 400 “Par Madonas novada pašvaldības vispārējās izglītības iestādes “Ērgļu vidusskola” vidējo izglītības posmu” (protokols Nr. 9, 42. p.):
	1. papildināt lēmumu ar 4.1 punktu šādā redakcijā:

“4.1 Ar 2025. gada 1. septembri mainīt Ērgļu vidusskolas nosaukumu uz “Ērgļu pamatskola”;

* 1. papildināt lēmumu ar 4.2 punktu šādā redakcijā:

“4.2 Noteikt, ka Ērgļu vidusskolas saistību, prasību, finanšu līdzekļu, krājumu un ilgtermiņa ieguldījumu, kā arī materiālo un nemateriālo vērtību pārņēmēja ir Ērgļu pamatskola.”.

1. Madonas novada Centrālās administrācijas Izglītības pārvaldes vadītājai informēt Izglītības kvalitātes valsts dienestu par pieņemto lēmumu.
2. Kontroli par lēmuma izpildi uzdot Madonas novada pašvaldības izpilddirektoram.

Domes priekšsēdētājs A. Lungevičs

*Seržāne 26136230*

*Puķīte 64860570*